……….(sz.) napirend

Előterjesztve: Gazdasági és Tulajdonosi Bizottsághoz

# E L Ő T E R J E S Z T É S

## A Képviselő-testület 2017. szeptember 28-ai rendes ülésére

**Tárgy:** Javaslata II. Kerületi Kulturális Közhasznú Nonprofit Korlátolt Felelősségű Társaság Javadalmazási Szabályzatának és a Felügyelő Bizottság Ügyrendjének elfogadására

**Készítette:** …………………………… Ötvös Zoltán a Felügyelő Bizottság elnöke

**Egyeztetve:** …………………………….Dankó Virág alpolgármester

**Látta:** …………………………………… dr. Szalai Tibor jegyző

*A napirend tárgyalása zárt ülést nem igényel.*

**Tisztelt Képviselő-testület!**

A köztulajdonban álló gazdasági társaságok takarékosabb működéséről szóló 2009. évi CXXII. törvény (a továbbiakban: Törvény) 5. § (3) bekezdése szerint „a köztulajdonban álló gazdasági társaság legfőbb szerve e törvény és más jogszabályok keretei között köteles szabályzatot alkotni a vezető tisztségviselők, felügyelőbizottsági tagok, valamint az Mt. 208. §-ának hatálya alá eső munkavállalók javadalmazása, valamint a jogviszony megszűnése esetére biztosított juttatások módjának, mértékének elveiről, annak rendszeréről. A szabályzatot az elfogadásától számított harminc napon belül a cégiratok közé letétbe kell helyezni”.

A fenti jogszabályok figyelembe vételével készült el a II. Kerületi Kulturális Közhasznú Nonprofit Korlátolt Felelősségű Társaság (továbbiakban: Társaság) Javadalmazási Szabályzata.

A Társaság Felügyelő Bizottsága a 2017. szeptember 20-ai ülésén az 1. határozati javaslat mellékletét képező Javadalmazási Szabályzat elfogadását javasolta.

A II. Kerületi Kulturális Közhasznú Nonprofit Korlátolt Felelősségű Társaság 100%-ban a Budapest Főváros II. Kerületi Önkormányzat (a továbbiakban: Alapító) tulajdonában álló cég. Az Alapító a létesítő okiratban három tagból álló felügyelőbizottság létrehozását rendelte el.

A Polgári Törvénykönyvről szóló 2013. évi V. törvény 3:122. § (3) bekezdése értelmében *„a felügyelőbizottság ügyrendjét maga állapítja meg, és azt a gazdasági társaság legfőbb szerve hagyja jóvá.”*

A Felügyelő Bizottság az időközben bekövetkezett jogszabályváltozásokra tekintettel hatályosította ügyrendjét és a 2017. szeptember 20-ai ülésén elfogadta azt. A Ptk. 3:122.§ (3) bekezdésének megfelelően az Alapító hatáskörébe tartozik a felügyelő bizottság ügyrendjének jóváhagyása, amely a 2. határozati javaslat melléklete.

A Gazdasági és Tulajdonosi Bizottság - a Képviselő-testület által kialakított bizottságok hatásköréről, a bizottságok és tanácsnokok feladatköréről szóló 45/2001.(XII.22.) önkormányzati rendelet 1. sz. melléklet 6.6) pontjában biztosított jogkörében - az előterjesztést 2017. szeptember 27-ei ülésén tárgyalja meg, véleményét a Képviselő-testület ülésén ismerteti.

Kérem a Képviselő-testületet, hogy a II. Kerületi Kulturális Közhasznú Nonprofit Korlátolt Felelősségű Társaság - a határozati javaslatok mellékletét képező - Javadalmazási Szabályzatát és a Társaság Felügyelő Bizottságának Ügyrendjét fogadja el.

**Határozati javaslatok**

1. A Képviselő-testület úgy dönt, hogy a határozat mellékletét képező, a II. Kerületi Kulturális Közhasznú Nonprofit Korlátolt Felelősségű Társaság (1022 Budapest, Marczibányi tér 5/a.,Cg: 01-09-988827) Javadalmazási Szabályzatát elfogadja.

Felkéri a Polgármestert az ügyvezető értesítésére a szükséges intézkedések megtétele érdekében.

**Felelős:** Polgármester

**Határidő:** 2017.október 15.

*(A határozat elfogadásához egyszerű többségű szavazati arány szükséges.)*

##### A Képviselő-testület úgy dönt, hogy a jelen határozat mellékletét képező, Budapest Főváros II. Kerületi Önkormányzat 100%-os tulajdonában lévő II. Kerületi Kulturális Közhasznú Nonprofit Korlátolt Felelősségű Társaság (székhelye: 1022 Budapest, Marczibányi tér 5/a., Cg: 01-09-988827) Felügyelő Bizottságának Ügyrendjét jóváhagyja.

Felkéri a Polgármestert az Ügyrend hatályba léptető záradékának aláírására.

**Felelős:** Polgármester

**Határidő:** 2017. október 15.

*(A határozat elfogadásához egyszerű többségű szavazati arány szükséges.)*

Budapest, 2017. szeptember 20.

**Dr. Láng Zsolt**

**Polgármester**

[1.határozat melléklete](JAVADALMAZÁSI%20SZABÁLYZAT.docx)

[2.határozat melléklete](FBÜgyrend.docx)